تارے ورگا

تارے ورگا مادے دے نکے ٹوٹے نین جیہڑے سورجی پربندھ چ سورج دے دوالے پھیرے پاندے نیں۔ ایناں نوں بوت نکا پاندھی وی آکھیا جاسکدا اے۔ تارے ورگا ناں سورجی پربندھ چ ہر اس شے نوں وی کہہ دئی دا اے جیڑی نا ای پاندھی ہوۓ نا ای دم دار ستارہ ہوۓ۔ خلائی گرو اج کل تارے ورگا (Asteroid) مشتری تے مریخ دے وشکار دے نکی ٹوٹیاں نوں تے اندر دے سورجی پربندھ دے بوت نکے پاندھیاں نوں کیندے نیں۔ سورجی پربندھ چ کروڑاں تارے ورگے نیں، ایہ خیال کیتا جاندا اے کہ اوہ سورجی پربندھ دے بنندیاں ٹٹے ہوۓ پاندھیاں دے ٹوٹے نیں۔ تارے ورگیاں دے تین ٹبر نیں: کاربن نال بنے، سلیکیٹ وٹے نال بنے تے دعاتی تارے ورگے۔ 

سب توں وڈا تارے ورگا سیریس اے۔ اینوں 19ویں صدی چ پاندھی سمجیا جاندا سی جدوں ایہ نواں نواں لبیا گیا سی۔

گٹھ:تارہ پڑھت
گٹھ:خلائی سائنس
گٹھ:سائنس
گٹھ:فلکیات
گٹھ:تارے